Naša MŠ v septembri 2010 vstúpila do medzinárodného certifikačno-vzdelávacieho ekoprogramu pre školy Zelená škola. Za úspešné jednoročné pôsobenie v oblasti ODPAD získala v predstihu medzinárodné ocenenie certifikát a vlajku Eco-Schools.

V šk. roku 2011/2012 budeme pokračovať v zapájaní detí, rodičov a celej školskej komunity do realizácie krokov zameraných na zlepšenia v oblasti ZELEŇ A OCHRANA PRÍRODY.
Environmentálnu výchovu s praktickými krokmi k šetrnejšiemu prístupu voči životnému prostrediu povedie KOLÉGIUM .Bolo vytvorené na základe hlasovania školskou komunitou. Jeho členmi sa stali:

MIHALOVÁ  Katarína – koordinátorka projektu
ŠESTÁKOVÁ  Zlata – metodička školy
ŠTEFANČÍKOVÁ  Johana – vedúca ŠJ, starý rodič
MALINOVSKÁ  Lucia  - učiteľka, rodič
MICHEĽČÍKOVÁ   Iveta – školníčka
Ing.RICHNAVSKÁ  Diana – rodič

Na základe spoločnej práce členov kolégia bol zrealizovaný na škole ENVIRONMENTÁLNY AUDIT- analýza vplyvu školy na životné prostredie. Po zvážení výsledkov z neho a možností, ktoré škola má, bola zvolená na nasledujúce obdobie pôsobenia školy v programe ako prioritná téma  ZELEŇ A OCHRANA PRÍRODY.  Teraz stojí pred členmi Kolégia najdôležitejšia úloha – navrhnúť a rozpracovať úlohy, ktoré povedú k napĺňaniu cieľa tohto programu – zhotoviť AKČNÝ PLÁN .